

**REPUBLIKA HRVATSKA**

MINISTARSTVO ZNANOSTI I OBRAZOVANJA

mzo.gov.hr

KLASA: 112-01/23-01/00009

URBROJ: 533-02-23-0072

Zagreb, 30. listopada 2023.

**DODATNI PODACI**

**vezani uz raspisan**

**Javni natječaj za prijam u državnu službu na neodređeno vrijeme**

**u Ministarstvo znanosti i obrazovanja**

Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Uprava za potporu i unaprjeđenje sustava odgoja i obrazovanja

Sektor za unaprjeđenje sustava odgoja i obrazovanja

Služba za programe i projekate Europske unije

Odjel za pripremu programa Europske unije

**1. radno mjesto I. vrste – viši stručni savjetnik (6.2.2.1.2.)**

* 1 izvršitelj

Poslovi i zadaci:

* sudjeluje u pripremi internih procedura i metodologije za administriranje pripremu i upravljanje programima financiranih iz sredstava strukturnih fondova Europske unije
* priprema nacrte izvješća i akata na engleskom i hrvatskom jeziku u provedbi programa i projekata iz djelokruga ustrojstvene jedinice
* analizira podatke iz djelokruga ustrojstvene jedinice
* sudjeluje u pripremi dokumentacije i materijala na hrvatskom i engleskom jeziku potrebne za ostvarivanje odnosa s javnošću, medijima, korisnicima i potencijalnim korisnicima
* obavlja složene stručne poslove koji obuhvaćaju proučavanje i analizu dokumentacije, pripremu planova, predlaganje rješenja problema, savjetovanje unutar i izvan tijela prilikom provedbe poslova iz djelokruga nadležnosti Odjela, uz povremeni nadzor te opće i specifične upute nadređenog službenika
* redovno surađuje sa službenicima tijela uključenih u strukturu upravljanja strukturnim fondovima Europske unije i po potrebi s nižim službenicima nadležnih tijela Europske komisije
* odgovoran je za materijalne resurse s kojima radi i ispravnu primjenu metoda rada, postupaka i stručnih tehnika
* obavlja i druge poslove po nalogu ministra, državnog tajnika, ravnatelja, načelnika Sektora, voditelja Službe i voditelja Odjela

Uprava za potporu i unaprjeđenje sustava odgoja i obrazovanja

Sektor za unaprjeđenje sustava odgoja i obrazovanja

Služba za programe i projekate Europske unije

Odjel za procjenu projekata iz fondova Europske unije

**2. radno mjesto I. vrste – stručni suradnik (6.2.2.3.3.)**

* 1 izvršitelj

Poslovi i zadaci:

* prikuplja i evidentira cjelokupnu dokumentaciju iz djelokruga ustrojstvene jedinice
* izrađuje brojčane, tabelarne i grafičke preglede podataka na engleskom i hrvatskom jeziku i prevodi pisane tekstove i dokumente s hrvatskog jezika na engleski i s engleskog na hrvatski iz djelokruga poslova ustrojstvene jedinice
* priprema dokumentaciju i materijale na hrvatskom i engleskom jeziku potrebne za ostvarivanje odnosa s javnošću, medijima, korisnicima i potencijalnim korisnicima
* obavlja druge, manje složene poslove, s ograničenim brojem međusobno povezanih zadaća iz djelokruga ustrojstvene jedinice i uz redoviti nadzor i upute nadređenog službenika
* surađuje sa službenicima unutar tijela u kojem je zaposlen i povremeno izvan tijela radi prikupljanja ili razmjene informacija
* odgovoran je za materijalne resurse s kojima radi i ispravnu primjenu metoda rada, postupaka i stručnih tehnika
* obavlja i druge poslove po nalogu ministra, državnog tajnika, ravnatelja, načelnika Sektora, voditelja Službe i voditelja Odjela

**Podaci o plaći**

Osnovnu bruto plaću radnog mjesta višeg stručnog savjetnika (radno mjesto pod rednim brojem: 1.) čini umnožak koeficijenta složenosti poslova radnog mjesta, a koji iznosi 1,979 i osnovice za izračun plaće 902,08 eura bruto, uvećan za 0,5% za svaku navršenu godinu radnog staža.

Osnovnu bruto plaću radnog mjesta stručnog suradnika (radno mjesto pod rednim brojem: 2.) čini umnožak koeficijenta složenosti poslova radnog mjesta, a koji iznosi 1,455 i osnovice za izračun plaće 902,08 eura bruto, uvećan za 0,5% za svaku navršenu godinu radnog staža.

Plaća se utvrđuje na temelju članka 35. Kolektivnog ugovora za državne službenike i namještenike (Narodne novine, broj 56/22, 127/22 i 58/23), a u skladu s Uredbom o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22, 139/22, 26/23 i 87/23).

**Sadržaj i način testiranja kandidata**

Testiranju mogu pristupiti kandidati s liste kandidata koji ispunjavaju formalne uvjete javnog natječaja, a čije su prijave pravodobne i potpune.

Kandidat koji ne pristupi testiranju više se ne smatra kandidatom u postupku.

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Kandidatu koji je osoba s invaliditetom državno tijelo obvezno je u postupku testiranja i razgovora (intervjua) s Komisijom osigurati odgovarajuću razumnu prilagodbu ako je kandidat u prijavi na javni natječaj naveo potrebu za odgovarajućom prilagodbom.

Testiranje se provodi u dvije faze.

U prvu fazu testiranja upućuju se svi kandidati koji ispunjavaju formalne uvjete javnog natječaja, a čije su prijave pravodobne i potpune.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. Testiranje će se vršiti pisano.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Ako je u prvoj fazi testiranja zadovoljio manji broj kandidata od broja kandidata koji se upućuju u drugu fazu testiranja, u drugu fazu postupka pozvat će se svi kandidati koji su zadovoljili u prvoj fazi testiranja.

Druga faza testiranja sastoji se od provjere znanja engleskog jezika (testiranje će se vršiti pisano) i provjere naprednog znanja rada na osobnom računalu (testiranje će se vršiti praktično).

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere ne može sudjelovati u daljnjem postupku.

Na razgovor (intervju) s Komisijom pozvat će se kandidati koji su ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate u njihovu dosadašnjem radu.

Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

Komisija dostavlja ministru znanosti i obrazovanja izvješće o provedenom postupku, koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i intervjuu.

**Pravni i drugi izvori za pripremu kandidata/kinja za testiranje**

**Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

**Za oba radna mjesta:**

1. [Program Učinkoviti ljudski potencijali 2021.-2027.](https://esf.hr/esfplus/operativni-program-2/)
* Prioritet: P2. Obrazovanje i cjeloživotno učenje, Specifični cilj: ESO4.5, ESO4.6, ESO4.7
* Prioritet: P5. Zapošljavanje mladih, Specifični cilj: ESO4.5
1. [Program Konkurentnost i kohezija 2021.-2027.](https://strukturnifondovi.hr/program-konkurentnost-i-kohezija-2021-2027/)
* Prioritet: 6., Specifični cilj: RSO4.2.
1. [Nacionalni plan oporavka i otpornosti 2021. – 2026.](https://planoporavka.gov.hr/UserDocsImages/dokumenti/Plan%20oporavka%20i%20otpornosti%2C%20srpanj%202021..pdf?vel=13435491)
* C3.1. Reforma obrazovnog sustava